**Propozície Beh Nádeje 2024**

Hlavný organizátor: POMOCNÍČEK o.z.

Termín konania: 25.5.2024

Miesto konania: Camping Sereď, štart spred Campingu

* **Štarty jednotlivých behov**

Detský beh: 10:00

Hobby beh: 11:00

Hlavný beh: 11:10

Virtuálny beh: nesúťažný

Hobby beh a Hlavný beh má svoju vlastnú trať. Hobby beh má trať dlhú 4,5km a Hlavný beh 8,5km. Oba behy budú vyhodnotené po dobehnutí posledného bežca Hlavného behu.

* **Prihlasovanie a registrácia**

– **on-line do 20.5.2024** na stránke [www.behnadeje.sk](http://www.behnadeje.sk)

– osobne v sobotu 25.5.2024 od 8:30 v Seredi, Camping Sereď (Hobby a Hlavný beh). Pre urýchlenie registrácie na mieste prosíme o vyplnenie údajov vopred v online formulári na [www.behnadeje.sk](http://www.behnadeje.sk)

– prihlasovanie na **Detský beh IBA na mieste** (od 8:30 do 10:00)

Prezentácia, vyzdvihnutie si štartových balíčkov: V sobotu 25.5.2024 od 8:30 v Seredi, Camping Sereď.

* **Štartovné**

**3€** Detský beh – všetky kategórie – registrácia iba na mieste **!!!ZMENA!!!** Detské behy budú registrované na mieste menom dieťaťa a dátumom narodenia, na štartovnom čísle bude umiestnený čip a všetky deti budú mať svoje časy zmerané. Po odbehnutí bude možnosť dať si vytlačiť diplom na mieste.

**15€** **štartovný balíček S bežeckým tričkom** Hobby a Hlavný beh

**10€** **štartovný balíček BEZ bežeckého trička** Hobby a Hlavný beh

Registrácia pre oba typy štartovného je možná online na [www.behnadeje.sk](http://www.behnadeje.sk) alebo v deň diania Behu Nádeje v Campingu.

**5€** Virtuálny beh – nesúťažný **!!!NOVINKA!!!** Virtuálny beh si môže zabehnúť ktokoľvek, kedykoľvek, v akejkoľvek dĺžke. Ide o nesúťažnú disciplínu, z ktorej nám môžete poslať svoj výsledok a fotografiu.

Registrácia je možná online na [www.behnadeje.sk](http://www.behnadeje.sk).

Možnosti platenia štartovného:

a) bankovým prevodom (podrobnosti zašleme po registrácii mailom) Zaplatené štartovné sa späť nevracia.

b) v hotovosti na mieste

* **Kategórie**

**Detský beh**

Dievčatá do 6 rokov trasa 100m (rok narodenia 2018 a mladšie)

Chlapci do 6 rokov trasa 100m (rok narodenia 2018 a mladší)

Dievčatá od 7-10 rokov trasa 250m (rok narodenia 2017 – 2014)

Chlapci od 7-10 rokov trasa 250m (rok narodenia 2017 – 2014)

Dievčatá od 11-15 rokov trasa 500m (rok narodenia 2013 – 2009)

Chlapci od 11-15 rokov trasa 500m (rok narodenia 2013 – 2009)

**Hobby beh**

Ž34 Ženy od 16 do 34 rokov (rok narodenia 2008 – 1990)

Ž35 Ženy od 35 do 49 rokov (rok narodenia 1989 – 1975)

Ž50 Ženy od 50 rokov a viac (rok narodenia 1974 a skôr)

M39 Muži od 16 do 39 rokov (rok narodenia 2008 – 1985)

M40 Muži od 40 do 49 rokov (rok narodenia 1984 – 1975)

M50 Muži od 50 rokov a viac (rok narodenia 1973ň4 a skôr)

**Hlavný beh**

Ž34 Ženy od 16 do 34 rokov (rok narodenia 2008 – 1990)

Ž35 Ženy od 35 do 49 rokov (rok narodenia 1989 – 1975)

Ž50 Ženy od 50 rokov a viac (rok narodenia 1974 a skôr)

M39 Muži od 16 do 39 rokov (rok narodenia 2008 – 1985)

M40 Muži od 40 do 49 rokov (rok narodenia 1984 – 1975)

M50 Muži od 50 rokov a viac (rok narodenia 1974 a skôr)

**Štartový balíček bežcov zahŕňa**

bežecké tričko pre prvých 100 zaplatených registrácií za 15€

štartové číslo

čip v štartovom čísle na meranie času

občerstvenie na trati občerstvenie v cieli

jablko a napolitánka

**Štartový balíček detských bežcov zahŕňa**

štartovné číslo s detským motívom

čip v štartovom čísle na meranie času

malá pozornosť

**Poistenie**

Všetci účastníci sú povinní zabezpečiť si individuálne zdravotné poistenie pretekárov na podujatí. Každý účastník štartuje na vlastnú zodpovednosť. Organizátor nepreberá zodpovednosť za škody na majetku alebo na zdraví súvisiace s cestou, pobytom a s účasťou pretekárov na podujatí.

**Meranie časov a výsledky**

Časomieru zabezpečuje firma VIDEOCOM Štancel, s.r.o.

**Výsledky**

Zverejní usporiadateľ po skončení podujatia na stránke [www.behnadeje.sk](http://www.behnadeje.sk)

**Kontakty**

Rudolf Miškolci, 0918 561 012, behnadeje@pomocnicek.sk

**Ceny**

Vyhodnotení a ocenení budú 3 najlepší v každej kategórii. Každý z troch ocenených získa medailu a diplom.

Absolútny víťaz Hobby behu a Hlavného behu získa víťazný pohár.

**Zdravotná služba**

V priestore štartu a cieľa bude k dispozícii zdravotná služba.

**Trasa**

**Detský beh** – štart detského behu spred Campingu s cieľom v mieste štartu, rovná trasa s pevným asfaltovým povrchom.

**Hobby beh** – (4500 m) – štart Hobby behu je spred Campingu, pokračuje smerom k Bistru Raketa cez železný most, pri kasárňach trasa pokračuje rovno popod hrádzu po vyšľapanej trávnatej ploche. Potom sa trasa stáča smerom doprava k záhradkám po spevnenom povrchu po vyznačenej trase. Späť do Campingu do cieľa sa vracia po hrádzi po cyklotrase s asfaltovým povrchom. Trasu tvorí cca 50% asfalt, 30% trávnatá plocha, 20% spevnený povrch

**Hlavný beh** – (8500 m) – štart Hlavného behu je spred Campingu, pokračuje smerom k Bistru Raketa cez železný most, pri kasárňach trasa pokračuje rovno popod hrádzu po vyšľapanej trávnatej ploche. Potom sa trasa stáča smerom doprava k záhradkám, po spevnenom povrchu po vyznačenej trase. Smeruje doprava k mŕtvemu ramenu Váhu, okolo ramena Váhu do Horného Čepeňa. Späť do Campingu do cieľa sa vracia po hrádzi po cyklotrase s asfaltovým povrchom. Trasu tvorí cca 50% asfalt, 30% trávnatá plocha, 20% spevnený povrch

**Virtuálny beh** – virtuálny beh je nesúťažnou disciplínou, ktorá dáva možnosť zapojiť sa z každého kúta Slovenska. Bežec/nebežec si odbehne svoju trasu kedykoľvek, kdekoľvek a v akejkoľvek dĺžke. Následne môže do svojho profilu v registrácii nahrať dĺžku trasy, čas a tiež fotografiu zo svojho behu.

**Zabezpečenie dopravy a bezpečnosť účastníkov behu**

Všetky komunikácie po trase behu budú zabezpečené organizátormi behu, organizačná služba bude označená. O súčinnosť bude požiadaná Mestská polícia Sereď.

**Parkovanie pre účastníkov behu**

Možnosť parkovania v okolí Campingu.

**Úschovňa osobných vecí**

Pre každého bežca je zabezpečený priestor na odloženie osobných vecí.

Spracoval: Rudolf Miškolci